**Beigbeder, Frederic. 2019. *Život bez kraja*. Naklada OceanMore. Zagreb.**

…Selfi koji se izlaže na društvenim mrežama nova je ideologija našeg vremena: ono što talijanski pisac Andrea Inglese naziva „jedinom legitimnom strašću, strašću za neprekidnom samopromocijom“. Postoji jedna aristokratska hijerarhija koju selfi propisuje. Samotni selfiji, u kojem se netko pokazuje ispred nekog spomenika ili krajolika, imaju određeno značenje: ja sam bio na tomu mjestu, a ti nisi. Selfi je vizualni kurikulum, e-vizitka, pozicija na društvenoj ljestvici. Selfi pored nekog *celebrityja* bremenitiji je smislom. Selfist pokušava dokazati da je upoznao nekoga poznatijeg od svojeg susjeda. Nitko ne traži selfi s nekim anonimcem, osim ako taj baš nije fizički originalan: patuljak, hidrocefalus, čovjek-slon ili netko sa strašnim opekotinama. Selfi je izjava ljubavi, ali ne samo to: on je također dokaz identiteta („the medium is the message“, predskazao je McLuhan, ne mogavši ni zamisliti da ćemo svi postati medij). Ako ja postam selfi s Marillon Cotillard, ne iskazujem isto što bih iskazivao kad bih se ovjekovječio s Amelie Nothomb. Selfi nam omogućuje da se predstavimo: pogledajte kako sam lijep pred tim spomenikom, s tom osobom, u toj zemlji, na toj plaži, i k tome vam plazim jezik. Sad me bolje poznajete: ležim na suncu, prstom dodirujem vrh Eiffelova tornja, tornju u Pisi ne dam da padne, putujem, ne shvaćam se ozbiljno, postojim zato što sam naletio na nekog *celebrityja*. Selfi je pokušaj da se domognemo veće glasovitosti, da probušimo mjehur aristokracije. Selfi je neka vrsta komunizma: on je oružje u rukama pješaštva u ratu protiv glamura. Ne poziraš pored bilo koga: želiš da te nečija osobnost obilježi. Fotka s poznatim licem oblik je kanibalizma: ona guta auru zvijezde. Ubacuje me u novu orbitu. Selfi je novi jezik narcističkog doba: on zamjenjuje Descartesov *cogito.* „Mislim, dakle jesam“ postaje „Poziram, dakle jesam“. Ako se slikam s Leonardom DiCapriom, superiorniji sam tebi koji poziraš s mamom na skijanju. Uostalom, i tvoja bi se mama rado slikala s DiCapriom. A DiCaprio s papom. A papa s djetetom s Downovim sindromom. Znači li to da je najvažnija osoba na svijetu dijete s Downovim sindromom? Ne, zabrljao sam: papa je iznimka koja potvrđuje pravilo o maksimizaciji slave putem portabl-fotografije. Papa je razbio sustav ego-aristokratskog snobizma koji je počeo s Duererom 1506. na slici *Bogorodica od ružarija*, na kojoj je sebe naslikao iznad Bogorodice…

**GRUPA A**

**Pročitajte ulomak i odgovorite na pitanja. Ukoliko ne razumijete neke pojmove, imena ili nazive, zabilježite ih u zadnji stupac i potražite u online enciklopediji (**[**https://www.enciklopedija.hr/**](https://www.enciklopedija.hr/)**) ili na internetu.**

…Selfi koji se izlaže na društvenim mrežama nova je ideologija našeg vremena: ono što talijanski pisac Andrea Inglese naziva „jedinom legitimnom strašću, strašću za neprekidnom samopromocijom“. Postoji jedna aristokratska hijerarhija koju selfi propisuje. Samotni selfiji, u kojem se netko pokazuje ispred nekog spomenika ili krajolika, imaju određeno značenje: ja sam bio na tomu mjestu, a ti nisi. Selfi je vizualni kurikulum, e-vizika, pozicija na društvenoj ljestvici.

|  |  |  |
| --- | --- | --- |
| **PITANJE** | **ODGOVOR** | **NEJASNOĆE** |
| Tko je Andrea Inglese?  Kako on definira selfie? |  |  |
| Što poručujemo svojom fotografijom pokraj određenog spomenika, kulturne znamenitosti, krajolika…?  Zašto to činimo? |  |  |
| Koje mjesto/ grad/ građevinu/ krajolik u svijetu biste željeli posjetiti? Zašto? |  |  |

**GRUPA B**

**Pročitajte ulomak i odgovorite na pitanja. Ukoliko ne razumijete neke pojmove, imena ili nazive, zabilježite ih u zadnji stupac i i potražite u online enciklopediji (**[**https://www.enciklopedija.hr/**](https://www.enciklopedija.hr/)**) ili na internetu.**

Selfi pored nekog *celebrityja* bremenitiji je smislom. Selfist pokušava dokazati da je upoznao nekoga poznatijeg od svojeg susjeda. Nitko ne traži selfi s nekim anonimcem, osim ako taj baš nije fizički originalan: patuljak, hidrocefalus, čovjek-slon ili netko sa strašnim opekotinama. Selfi je izjava ljubavi, ali ne samo to: on je također dokaz identiteta („the medium is the message“, predskazao je McLuhan, ne mogavši ni zamisliti da ćemo svi postati medij). Ako ja postam selfi s Marillon Cotillard, ne iskazujem isto što bih iskazivao kad bih se ovjekovječio s Amelie Nothomb.

|  |  |  |
| --- | --- | --- |
| **PITANJE** | **ODGOVOR** | **NEJASNOĆE** |
| Kako autor objašnjava fotografiranje s nekom poznatom osobom, *celebrityjem*? Što ta fotografija znači nekome tko nije poznat? |  |  |
| Potražite na internetu fotografiju i podatke o Marillon Cotillard i Amelie Nothomb. Tko su te osobe? |  |  |
| Možete li svoj status „poboljšati, uljepšati…“ fotografiranjem s nekom poznatom osobom? Objasnite zašto (da, ne). |  |  |

**GRUPA C**

**Pročitajte ulomak i odgovorite na pitanja. Ukoliko ne razumijete neke pojmove, imena ili nazive, zabilježite ih u zadnji stupac i i potražite u online enciklopediji (**[**https://www.enciklopedija.hr/**](https://www.enciklopedija.hr/)**) ili na internetu.**

Selfi nam omogućuje da se predstavimo: pogledajte kako sam lijep pred tim spomenikom, s tom osobom, u toj zemlji, na toj plaži, i k tome vam plazim jezik. Sad me bolje poznajete: ležim na suncu, prstom dodirujem vrh Eiffelova tornja, tornju u Pisi ne dam da padne, putujem, ne shvaćam se ozbiljno, postojim zato što sam naletio na nekog celebrityja. Selfi je pokušaj da se domognemo veće glasovitosti, da probušimo mjehur aristokracije. Selfi je neka vrsta komunizma: on je oružje u rukama pješaštva u ratu protiv glamura. Ne poziraš pored bilo koga: želiš da te nečija osobnost obilježi. Fotka s poznatim licem oblik je kanibalizma: ona guta auru zvijezde. Ubacuje me u novu orbitu.

|  |  |  |
| --- | --- | --- |
| **PITANJE** | **ODGOVOR** | **NEJASNOĆE** |
| Kako autor objašnjava potrebu čovjeka da izrađuje selfije? Što time osoba dokazuje (sebi, drugima)? |  |  |
| Utječe li na vas svijet poznatih osoba, glamur? Pratite li što se događa u svijetu slavnih osoba? Zašto (da, ne) ?  Koliko taj svijet uopće utječe na naš svakodnevni život? |  |  |
| Zašto vi izrađujete selfie fotografije i objavljujete ih na društvenim mrežama? Uređujete li/ uljepšavate fotografije prije objave? |  |  |

**GRUPA D**

**Pročitajte ulomak i odgovorite na pitanja. Ukoliko ne razumijete neke pojmove, imena ili nazive, zabilježite ih u zadnji stupac i i potražite u online enciklopediji (**[**https://www.enciklopedija.hr/**](https://www.enciklopedija.hr/)**) ili na internetu.**

Selfi je novi jezik narcističkog doba: on zamjenjuje Descartesov *cogito.* „Mislim, dakle jesam“ postaje „Poziram, dakle jesam“. Ako se slikam s Leonardom DiCapriom, superiorniji sam tebi koji poziraš s mamom na skijanju. Uostalom, i tvoja bi se mama rado slikala s DiCapriom. A DiCaprio s papom. A papa s djetetom s Downovim sindromom. Znači li to da je najvažnija osoba na svijetu dijete s Downovim sindromom? Ne, zabrljao sam: papa je iznimka koja potvrđuje pravilo o maksimizaciji slave putem portabl-fotografije. Papa je razbio sustav ego-aristokratskog snobizma koji je počeo s Duererom 1506. na slici *Bogorodica od ružarija*, na kojoj je sebe naslikao iznad Bogorodice…

|  |  |  |
| --- | --- | --- |
| **PITANJE** | **ODGOVOR** | **NEJASNOĆE** |
| Što je narcisoidnost? Potražite objašnjenje pojma u Hrvatskoj enciklopediji.  Jeste li se susretali s pojmom narcisoidnosti, narcizma (tijekom obrazovanja, u svakodnevnom životu…)? |  |  |
| Zašto autor izradu selfija smatra narcisoidnom pojavom? |  |  |
| Koliko su vam važni komentari vaših prijatelja na društvenim mrežama? Je li vam važno imati što više „*lajkova*“? Zašto (da, ne)? |  |  |